Procurorul-şef al Direcţiei Naţionale Anticorupţie, Laura Kovesi, a declarat, marţi seară, la Radio România Actualităţi, că, în timpul liber, îi place să facă sport, să citească, să se uite la filme şi să asculte muzică rock, precizând că ajunsă acasă nu urmăreşte programele de ştiri, pentru că sunt emisiuni mai interesante.

FOTO: INQUAM PHOTOS - Octav Ganea

Întrebată cum îşi petrece timpul liber, Laura Kovesi a răspuns că îi place să facă sport, să se uite la filme, dar şi să asculte muzică rock.

"Îmi place să merg să fac sport, să alerg, să citesc, să mă uit la filme. Îmi place să ascult muzică, de obicei rock, dar pot să ascult şi alt fel de muzică", a spus Kovesi.

Ea a adăugat că nu se uită la ştiri, pentru că există programe mai interesante.

"Sunt suficiente emisiuni, sunt programe mai interesante, mă uit la filme, la canalele de muzică", a mai spus procurorul-şef al DNA.